અમદાવાદ: અમદાવાદ સહિત રાજ્યભરનાં પોલીસ સ્ટેશનોમાં પોલીસ કોન્સ્ટેબલ, રાઈટર, પોલીસ ઈન્સ્પેક્ટર, પોલીસ સબઈન્સ્પેક્ટર વગેરે પોલીસકર્મી હવે એકના એક પોલીસ સ્ટેશનમાં વારંવાર ફરજ નહીં બજાવી શકે. આ અંગે ગૃહ વિભાગે કડક વલણ અપનાવતાં આવા અનેક પ્રકારના કિસ્સાઓ ધ્યાનમાં આવતાં ખુદ રાજ્યના ગૃહપ્રધાનને આ બાબતે દરમિયાનગીરી કરવી પડી છે, જેના કારણે રાજ્યના ગૃહપ્રધાને પોલીસ મહાનિદેશકનું આ બાબતે ધ્યાન દોરતાં ગૃહના વહીવટી વિભાગ દ્વારા તમામ પોલીસ સ્ટેશનમાં હુકમ જારી કરવામાં આવ્યો છે.